ΓΡΑΠΤΗ ΕΡΩΤΗΣΗ E-0049/01

υποβολή: Bart Staes (Verts/ALE) προς το Συμβούλιο

(23 Ιανουαρίου 2001)

Θέμα: Κοινή Εξωτερική Πολιτική Πολιτική Ασφάλειας και η πρωτοβουλία Εθνικής Πυραυλικής Άμυνας (ΕΠΑ)

Ο Πρόεδρος των Ηνωμένων Πολιτειών κ. George W.Bush είναι δεδηλωμένος οπαδός της αποκαλούμενης αντιπυραυλικής ασπίδας (Εθνικής Πυραυλικής Άμυνας). Η αντιπυραυλική ασπίδα θα πρέπει να προστατεύει τις ΗΠΑ από πυραυλική επίθεση. Το σχέδιο όμως αποτελεί απειλή για την ασφάλεια της ευρωπαϊκής ηπείρου. Η Ρωσική κυβέρνηση επισημαίνει την ασυμβατότητα του προγράμματος ΕΠΑ με την συνθήκη ΑΒΠ (αντιβαλλιστικών πυραύλων) του 1972. Ο Βρετανός Υπουργός Εξωτερικών κ. Robin Cook εκφράζει φόβους για ένα νέο μαραθώνιο εξοπλισμών. Εάν η Αμερικανική κυβέρνηση επιδιώκει πράγματι τηνλοποίηση αντιπυραυλικής ασπίδας χρειάζεται τηνποστήριξη της Βρετανικής κυβέρνησης δεδομένου ότι τμήμα της ασπίδας αυτής θα εγκατασταθεί στο Νότιο Yorkshire.

1. Ποία είναι η άποψη του Ύπατου Εκπροσώπου για την Κοινή Εξωτερική Πολιτική και Πολιτική Ασφάλειας όσον αφορά την αντιπυραυλική ασπίδα (Εθνική Πυραυλική Άμυνα);

2. Συμβιβάζεται κατά την άποψη του Ύπατου Εκπροσώπου για την Κοινή Εξωτερική Πολιτική και Πολιτική Ασφάλειας η αντιπυραυλική ασπίδα (Εθνική Πυραυλική Άμυνα) με την σύμβαση ΑΒΠ του 1972; Εάν ναι, ποία επιχειρήματα προβάλλει ο Ύπατος Εκπρόσωπος για την Κοινή Εξωτερική Πολιτική και Πολιτική Ασφάλειας για ναποστηρίξει ότι η αντιπυραυλική ασπίδα (Εθνική Πυραυλική Άμυνα) συμβιβάζεται με τη Σύμβαση ΑΒΠ του 1972;

3. Προσυπογράφει ο Ύπατος Εκπρόσωπος για την Κοινή Εξωτερική Πολιτική και Πολιτική Ασφάλειας τους φόβους του Βρετανού Υπουργού Εξωτερικών κ. Robin Cook για ένα νέο μαραθώνιο εξοπλισμών εάν αναπτυχθεί η αντιπυραυλική ασπίδα από τις Ηνωμένες Πολιτείες; Εάν όχι, βάqσει ποιών επιχειρημάτων απορρίπτει ο Ύπατος Εκπρόσωπος για την Κοινή Εξωτερική Πολιτική και Πολιτική Ασφάλειας τις θέσεις του Βρετανού Υπουργού Εξωτερικών κ. Robin Cook;

4. Υποστηρίζει ναι ή όχι ο Ύπατος Εκπρόσωπος για την Κοινή Εξωτερική Πολιτική και Πολιτική Ασφάλειας την εγκατάσταση τμήματος της αντιπυραυλικής ασπίδας στο Νότιο Yorkshire, λαμβάνονταςπόψη τις απαντήσεις που έδωσε στα ερωτήματα 1,2 και 3;

Απάντηση

(14 Μαΐου 2001)

Το Συμβούλιο δεν έχει μέχρι στιγμής λάβει θέση σχετικά με το Σύστημα Εθνικής Πυραυλικής Άμυνας. Ωστόσο, κατά τη Διάσκεψη Αναθεώρησης της Συνθήκης για τη Μη Διάδοση στη Νέα Υόρκη το 2000, η Ευρωπαϊκή Ένωση επεσήμανε και πάλι τη σημασία της Συνθήκης Αντιβαλλιστικών Πυραύλων (ΑΒΜ) η οποίαπεγράφη το 1972 από τις ΗΠΑ και τη Σοβιετική Ένωση, ως ενός από τους πυλώνες στρατηγικής σταθερότητας. Εξάλλου, η ΕΕ δήλωσε ότι επιθυμεί τη διατήρηση της Συνθήκης.

Ωστόσο, το θέμα της Εθνικής Πυραυλικής Άμυνας (NMD) εθίγη επανειλημμένα κατά τη διάρκεια των συζητήσεων μεταξύ του κ. Javier Solana, Γενικού Γραμματέα/ Ύπατου Εκπροσώπου για την Κοινή Εξωτερική Πολιτική και Πολιτική Ασφάλειας, και των αμερικανών ομολόγων του. Ο Γενικός Γραμματέας/ Ύπατος Εκπρόσωπος επανέλαβε τις απόψεις ορισμένων κρατών μελών σχετικά με τη σημασία της διατήρησης της παγκόσμιας σταθερότητας μέσω ενός συμφωνημένου πλαισίου ασφάλειας. Υπογράμμισε επίσης την ανάγκη πλήρων και διαφανών διαβουλεύσεων μεταξύ των ΗΠΑ και των Ευρωπαίων συμμάχων τους σχετικά με το ζήτημα αυτό.